經數:一八四三

經名:大乘起信論義疏卷下之下

頁數:二○一

上      欄

明正修人. 二者唯除疑以下明不得修人. 就

初中有三. 一者明前方便. 二者是正念者以

下明得定相. 三者深伏以下明定伏惑. 但釋

初段名耳. 前方便者一切境界隨取皆除. 境

相旣亡隨心亦除. 故文言以心除心. 地論之

中亦同此說. 言眞如三昧者謂理定也. 小乘

之中但止心流住在一境. 名爲得定. 大乘之

中解其妄理理中住心. 名爲得定. 故經中云.

諸佛菩薩常在住定遊法性也. 就復次依是

三昧以下第二明所修相. 此中有三. 一者明

其定中體. 二者當知以下明其諸定中體本.

三者若人修行以下擧益勸修. 復次依是三

昧則知法界一相者. 定功用也. 解理無二故

名一相. 下顯其相. 謂. 諸佛身與衆生身平等

無二也. 就或有衆生第二定難中有三. 一者

明身業亂. 二者或現天像以下明口業亂. 三

者或復令人以下明意業亂. 就初中有二. 一

者正明身亂. 二者當念以下明對治解. 就第

二口業亂中有四. 一者顯能說人. 二者若說

陀羅尼下明所說法. 三者或令人知以下明

神通亂. 四者皆是以下明其當知非眞之相.

就第三意業亂中有二. 一者明其亂相. 二者

以是義故以下明應觀察. 自應知外道下第

三明邪正定. 此中有三. 一者明邪正定相. 二

者眞如三昧者以下明眞正定. 三者若諸凡

夫以下勸人修定. 所言見者謂五見也. 言愛

者謂五鈍也. 言我慢者謂八慢也. 自復次精

勤下第二明修定益. 此中有二. 一者總表. 二

者云何以下別釋. 十止種利益. 文顯可解. 自

中      欄

復次若人後修於止下第二別明修觀. 此中

有二. 一者結前生後. 二者修習觀者正明修

觀. 就第二中有二. 一者就五門觀明修觀慧.

二者若餘一切以下就二諦門以辨觀慧. 就

第一中有二. 一者正明修觀. 二者如是當念

以下明發願化廣. 此二猶是旣自悟解亦令

他解. 就初中有四. 一者明無常觀. 二者是以

以下明其苦觀. 三者應以下空無我令觀. 四

者應觀世間以下明不淨觀. 就無常觀中有

二. 一者明分段無常. 二者一切心行以下明

變易無常. 就令觀中據三世以辨. 言如夢者

滅無滅相. 言電光者住無住相. 言如雲者起

無起相. 就第二發願化度中有三. 一者如是

當念以下念所化境. 二者作此思惟以下正

明發願. 三者以起如是次下明化度行. 就第

二二諦中有二. 一者若餘以下總明. 二者所

謂以下別釋. 就第二中有二. 一者明俗諦觀.

二者雖念因緣以下明眞諦觀. 自若修觀者對

治下第三明止觀相資. 若定過多則是比沒.

若慧偏多則是色昇. 定慧平等爾乃調柔故.

復次辨定慧相資. 此中有三. 一者別明止觀

相對. 二者以此義故以下明相助成. 三者若

止觀下明不具有損. 對治之行有正傍義. 定

能正治凡夫著有散亂之心. 兼餘二乘怯弱

異見. 慧能正治二乘無悲. 兼除凡夫不修善

癡. 自下第四明修止□生淨土. 此中有二. 一

者明其佛力攝護令生. 二者如修多羅下引

經證成. 正釋分竟. 次下一分傳持末代分. 此

中有二. 一者結前上言. 二者若有衆生以下

下      欄

明其勸持. 就第二中有二. 一者約始終勸持.

二者假使有人以下擧勝勸學. 就初中有二.

一者嘆論勸持. 二者若人聞是以下明約終

果勸持此論. 就第二擧勝勸持中有五. 一者

格量明勝. 二者1後次有人以下嘆勝勸持. 三

者其有衆生以下擧非返釋. 四者以一切如

來以下取人以證. 五者是故以下結觀修行.

格量之意. 假使有人. 三千世界滿中衆生令

行十善. 但感天報. 不得佛果. 正思此法. 正得

佛果. 更無餘因. 故名勝也. 就第二嘆勝中有

二. 一者說德勝. 二者何以故下釋勝所以. 就

第三擧非中有三. 一者擧不信罪. 二者是故

以下勸生仰[&FFFF]#. 三者以深自害以下釋勸之

意. 有大損故應當仰信. 就第四取人證中有

二. 一者以佛爲證. 若無此信不得成佛. 知

明要法. 二者一切菩薩以下因行爲證. 一切

菩薩皆行此法. 故知要行. 此中有二. 一者總

明. 二者當知以下別明三世以辨. 過去已依

現在世今依未來當依若爾要者豈容不信.

是故第五結勸修行論宗釋竟. 次下□向發

願此中有三. 一行傷表所作事二者一句正

明□向. 三者一句明所爲人. 此論所說理行

及敎. 凡夫二乘絶分. 故名諸佛甚深廣大義

此之所顯不能廣辨. 故名隨分總持說也. 以

行歸本. 故名□此功德如法性. 所修不自. 故

名普利衆生界也

大乘起信論義疏卷下之末(終)

經數:一八四四

經名:起信論疏卷上

頁數:二○二

上      欄

1起信論海東疏刊行序

釋於大乘起信論之疏. 振古凡有三品. 曰法

藏曰慧遠. 曰元曉. 世謂之本論三師. 就中先

二疏行于世年已尙矣. 是機緣方熟也. 今斯

疏唯聞有其本. 更不閱之者. 歲亦深焉. 惟時

宜未合也. 所謂僧傳. 淸□觀公於淮南法藏

受海東起信疏義云. 個書高出于諸師上者.

以應知也. 我之論章中往往引用. 而未見其

全釋. 所以□硏□其釋之始末. 因玆同門負

帙者. 各不能無遺憾矣. 近來印氏某語余言.

或人[&FFFF]#這錦本. 乃許於刻梓而流行. 願垂考

點. 其言至切. 余復想遇時根適至. 喜此疏入

手. 而點頭肯受. 便捧讀訂校. 雖然天[&FFFF]#駑□.

不獲□力. 奚敢[&FFFF]#思. 俯祈達人幸爲政諸

元祿九龍飛丙子之秋日

洛東智積門下覺眼謹誌

起信論疏上卷

釋元曉撰

將說此論略有三門. 初標宗體. 初釋題名. 其

第三者依文顯義. 第一標宗體者. 然夫大乘

之爲體也. 蕭焉空寂. 湛爾沖玄. 玄之又玄之.

豈山萬像之表. 寂之又寂之. 猶在百家之談.

非像表也五眼不能見其軀. 在言□也四辯

中      欄

不能談其狀. 欲言大矣. 入無內而[&FFFF]#遺. 欲言

復矣. 苞無外而有餘. 引之於有. 一如用之

而空. 獲之於無. 萬物乘之而生. 不知何以言

之. 强號之謂大乘. 自非杜口大士. 目擊丈夫.

誰能論大乘於離言. 起深信於絶慮者哉. 所

以馬鳴菩薩. 無緣大悲. 傷彼無明妄風. 動心

海而易漂. 愍此本覺眞性. 睡長夢而難悟. 於

是同體智力堪造此論. 贊述如來深經奧義.

欲使爲學者暫開一軸. 遍探三藏之旨. 爲道

者永息萬境. 遂還一心之原. 所述雖廣. 可略

而言. 開二門於一心. 總括摩羅百八之廣誥.

示性淨於相染. 普綜踰□十五之幽致. 至如

鵠林一味之宗. 鷲山無二之趣. 金鼓同性三

身之極果. 華嚴瓔珞四階之深因. 大品大集

曠蕩之至道. 日藏月藏微密之玄門. 凡此等

輩中衆典之肝心. 一以貫之者. 其唯此論乎.

故下文言. 爲欲總攝如來廣大深法無邊義

故. 應說此論. 此論之意. 旣其如是. 開則無量

無邊之義爲宗. 合則二門一心之法爲要. 二

門之內. 容萬義而不亂. 無邊之義. 同一心而

混融. 是以開合自在. 立破無□. 開而不繁.

合而不狹. 立而無得. 破而無失. 是爲馬鳴

之妙術. 起信之宗體也. 然以此論意趣深[&FFFF]#

從來釋者[&FFFF]#具其宗. 良由各守所習而牽文.

不能虛懷而尋旨. 所以不近論主之意. 或望

源而迷流. 或把葉而亡幹. 或割領而補袖. 或

折枝而帶根. 今直依此論文. 屬當所述經本.

庶同趣者消息之耳. 標宗體竟. 次釋題名. 言

大乘者. 大是當法之名. 廣苞爲義. 乘是寄喩

下      欄

之稱. 運載爲功. 總說雖然. 於中分別者則有

二門. 先依經說. 後依論明. 依經說者. 如虛空

藏經言. 大乘者. 謂無量無邊無崖故. 普遍一

切. 喩如虛空. 廣大容受一切衆生故. 不與聲

聞□支佛共故. 名爲大乘. 復次乘者. 以正

住四攝法爲輪. 以善淨十善業爲輻. 以淨功

德資糧爲□. 以堅固淳至專意爲[&FFFF]#轄釘□.

以善成就諸禪解脫爲轅. 以四無量爲善調.

以善知識爲御者. 以知時非時爲發動. 以無

常苦空無我之音爲驅策. 以七覺寶繩爲?

靷. 以淨五眼爲索帶. 以弘普端直大悲爲旒

幢. 以四正勤爲□(軫也枝本輪也)以四念處爲平直.

以四神足爲速進. 以勝五力爲鑒陣. 以八聖

道爲直進. 於一切衆生無障□慧明爲軒. 以

無住六波羅密□向薩般若. 以無□四諦度

到彼岸. 是爲大乘. 解云. 上來以二十句擧喩

肉法以顯乘義. 又下文云. 此乘諸佛所受. 聲

聞□支佛所觀. 一切菩薩所乘. 釋梵護世所

應敬禮. 一切衆生所應供養. 一切智者所應

[&FFFF]#歎. 一切世間所應歸趣. 一切諸魔不能破

壞. 一切外道不能測量. 一切世間不能與競.

解云. 上來以十句對人顯大乘也. 依論明者

有七有三. 三種大義. 下文當說. 言七種者. 有

二種七. 一者如對法論云. 由與七種大性相

應. 故名大乘. 何等爲七. 一境大性. 以菩薩道

緣百千等無量諸經廣大敎法爲境界故. 二

行大性. 正行一切自利利他廣大行故. 三智

大性. 了知廣大補特伽羅法無我故. 四精進

大性. 於三大劫阿僧祇耶方便勤修無量難

經數:一八四四

經名:起信論疏卷上

頁數:二○三

上      欄

行行故. 五方便善巧大性. 不住生死及涅槃

故. 六證得大性. 得如來諸力無畏不共佛

法等無量無數大功德故. 七業大性. 窮生死

際示現一切成菩提等建立廣大諸佛事故

(此中前五是因後二是果也)二者顯揚論云. 大乘性者. 謂菩

薩乘與七大性. 共相應故. 說名大乘. 云何爲

七. 一法大性. 謂十二分敎中菩薩藏所攝方

便廣大之敎. 二發心大性. 謂已發無上正等

覺心. 三勝解大性. 謂於前所說法大性境起

勝信解. 四意樂大性. 謂已超過勝解行地. 入

淨勝意樂地. 五資糧大性. 成就福智二種大

資糧故. 能證無上正等菩提. 六時大性. 謂

三大劫阿僧企耶時能證無上正等菩提. 七

成滿大性. 謂卽無上正等菩提自體所成滿

菩提自體. 比餘成滿自體尙無與等. 何肉超

勝. 瑜伽. 地持. 皆同此說. 瑜伽論云. 此中若

法大性. 乃至若時大性. 如是六種. 皆是圓證

大性之因. 圓證大性. 是前六種大性之果. 解

云. 如是二種七種大性. 其數雖同. 建立意別.

建立之意. 尋之可知. 釋大乘竟. 言起信者. 依

此論文. 起衆生信. 故言起信. 信以決定謂爾

之辭. 所謂[&FFFF]#理實有. 信修可得. 信修得時

有無窮德. 此中信實有者. 是信體大. 信一切

法不可得故. 卽信實有平等法界 . 信可得者.

是信相大. 具性功德熏衆生故. 卽信相熏必

得歸原. 信有無窮功德用者. 是信用大. 無所

不爲故. 若人能起此三信者. 能入佛法. 生諸

功德. 出諸魔境. 至無上道. 如經偈云. 信爲道

元功德母. 增長一切諸善根. 除滅一切諸疑

中      欄

惑. 示現開發無上道. 信能超出衆魔境. 示現

無上解脫道. 一切功德不壞種. 出生無上菩

提樹. 信有如是無量功德. 依論得發心. 故

言起信. 所言論者. 建立決了可軌文言. 判說

甚深法相道理. 依決判義. 名之爲論. 總而言

之. 大乘是論之宗體. 起信是論之勝能. 體用

合擧. 以標題目. 故言大乘起信論也. 第三消

文. 文有三分. 初三行偈. 歸敬述意. 論曰以

下. 正立論體. 最後一頌. 總結□向. 初三偈

中. 卽有二意. 前之二頌. 正歸三寶. 其後一

偈. 述造論意. 初歸敬中有二. 歸命二字. 是能

歸相. 盡十方下. 顯所歸德. 能歸相者. 敬順義

是歸義. 趣向義是歸義. 命謂命根. 總御諸根.

一身之要. 唯命爲主. 萬生所重. [&FFFF]#是爲先. 擧

此無二之命. 以奉無上之尊. 表信心極. 故言

歸命. 又復歸命者還源義. 所以者. 衆生六

根. 從一心起. 而背自原. 馳散六塵. 今擧命總

攝六情. 還歸其本一心之原. 故曰歸命. 所歸

一心. 卽是三寶故也. 盡十方下. 顯所歸德. 此

中應說三寶之義. 義如別說. 今且消文. 文中

有三. 謂佛法僧. 寶之內亦有三意. 先歎心德.

次歎色德. 第三句者擧人結歎. 歎心德中. 歎

用及體. 初言盡十方最勝業者. 是歎業用. 謂

現八相等化衆生業. 盡十方界. 遍三世際. 隨

諸可化. 作諸佛事. 故言盡十方最勝業. 如

對法論云. 業大性者. 窮生死際. 示現一切成

菩提等. 建立廣大諸佛事故. 彼擧三世. 此顯

十方也. 言遍智者. 是歎智體. 所以業用周於

十方者. 由其智體無所不遍故也. 智體周遍.

下      欄

故言遍智. 如攝論云. 猶如虛空. 遍一切色際.

無生住滅變異. 如來智亦爾. 遍一切所知. 無

倒無變異故. 歎心德竟. 次歎色德. 於中亦二.

色無□者. 歎色體妙. 言自在者. 歎色用勝. 初

言色體者. 如來色身. 萬行所成. 及不思議

熏習所成. 雖有妙色. 而無障□. 一相一好. 無

際無限. 故言導色無□. 如華嚴經言. 心空邊

際猶可得. 佛一毛孔無崖限. 佛德如是不思

議. 是名如來淨知見故雖無質□. 而有方所

示現之義. 故得名色而無□也. 言自在者. 歎

其色用. 謂五根互用. 十身相作等. 故言色自

在. 五根互用者. 如涅槃經八自在中說. 十身

相作者. 如華嚴經十地品說. 歎色德竟. 救世

大悲者者. 是第三句擧人結歎. 佛猶大長者.

以衆生爲子. 入三界火宅. 救諸焚燒苦. 故

言救世. 救世之德. 正是大悲. 離自他悲. 無緣

之悲. 諸悲中勝. 故言大悲. 佛地所有萬德

之中. 如來唯用大悲爲力. 故偏擧之. 以顯佛

人. 如增一阿含云. 凡聖之力有其六種. 何

等爲六. 小兒以啼爲力. 欲有所說. 要當先啼

女人以瞋□爲力. 依瞋□已. 然後所說. 沙門

婆羅門以忍爲力. 常念下於人. 然後自陳. 國

王以□慢爲力. 以此豪勢而自陳說. 阿羅漢

以專精爲力. 而自陳說. 諸佛世尊以大悲爲

力. 弘益衆生故. 是知諸佛偏以大悲爲力. 故

將表人名大悲者. 上來三句歎佛寶竟. 此下

二句. 次顯法寶. 及彼身體相者. 謂前所說如

來之身. 卽是報佛. 正用法界以爲自體. 故言

彼身之體相也. 此是擧佛而取其法. 下句正

經數:一八四四

經名:起信論疏卷上

頁數:二○四

上      欄

出法寶體相. 言法性者. 所謂涅槃. 法之本性.

故名法性. 如智度論云. 法名涅槃無戱論法.

性名本分種. 如黃石金性. 白石銀性. 如是

一切法中有涅槃性. 故言法性. 言眞如者. 無

遣曰眞. 無立曰如. 如下文云. 此眞如體無有

可遣. 以一切法悉皆眞故. 亦無可立. 以一切

法皆同如故. 當知一切法不可說不可念. 故

名爲眞如. 所言海者. 寄喩顯法. 略而說之. 海

有四義. 一者甚深. 二者廣大. 三者百寶無窮.

四者萬像影現. 眞如大海當知亦爾. 永絶百

非故. 苞容萬物故. 無德不備故. 無像不現故.

故言法性眞如海也. 如華嚴經言. 譬如深大

海. 珍寶不可盡. 於中悉顯現. 衆生形類像. 甚

深因緣海. 功德寶無盡. 淸淨法身中. 無像而

不現故. 歎法寶竟. 此下二句. 歎其僧寶. 言

無量功德藏者. 擧德取人. 謂地上菩薩. 隨修

一行. 萬行集成. 其一一行皆等法界. 無有限

量. 積功所得. 以之故言無量功德. 如是功德.

總屬菩薩. 人能攝德. 故名爲藏. 次言如實修

行等者正歎行德. 依寶性論. 約正體智名如

實行. 其後得智名爲遍行. 今此中言如實修

行. 擧正體智. 次言等者. 取後得智. 若依法集

經說. 總括萬行始終. 通爲二句所攝. 謂如實

修行. 及不放逸. 如彼經言. 如實修行者. 謂發

菩提願. 不放逸者. 謂滿足菩提願. 復次如實

修行者. 謂修行布施. 不放逸者. 謂不心報. 如

是持淨戒. 成就不退. 或修忍辱行. 得無生忍.

心一切善根而不疲倦. 捨一切所作事. 修禪

定不住禪定. 滿足智慧不戱論諸法. 如其次

中      欄

第. 如實修行及不放逸. 乃至廣說. 今言如實

修行者. 卽攝發菩提願乃至滿足智慧. 次言

等者. 取不放逸. 卽是滿足菩提願. 乃至不戱

論諸法也. 歸敬三寶竟在前. 此下一頌述造

論大意. 造論大意不出二種. 上半明爲下化

衆生. 下半顯爲上弘佛道. 所以衆生長沒生

死之海不趣涅槃之岸者. 只由發惑邪執故

也. 故今下化衆生之要. 令除疑惑而捨邪執.

汎論疑惑. 乃有多途. 心大乘者所疑有二. 一

者疑法. 障於發心. 二者疑門. 障於修行. 言疑

法者謂作此疑. 大乘法體爲一爲多. 如是其

一. 則無異法. 無異法故. 無諸衆生. 菩薩爲誰

發弘誓願. 若是多法. 則非一體. 非一體故. 物

我各別. 如何得起同體大悲. 由是疑惑. 不能

發心. 言疑門者. 如來所立敎門衆多. 爲依何

門初發修行. 若共可依. 不可頓入. 若依一二.

何遣何就. 由是疑故. 不能起修行. 故今爲遣

此二種疑. 立一心法. 開二種門. 立一心法者.

遣彼初疑. 明大乘法唯有一心. 一心之外更

無別法. 但有無明迷自一心. 起諸波浪流轉

六道. 雖起六道之浪. 不出一心之海. 良由

一心動作六道. 故得發弘濟之願. 六道不出

一心. 故能起同體大悲. 如是遣疑. 是發大心

也. 開二種門者. 遣第二疑. 明諸敎門雖有衆

多. 初入修行不出二門. 依眞如門修止行. 依

生滅門而起觀行. 止觀雙運. 萬行斯備. 入此

二門. 諸門皆達. 如是遣疑. 能起修行也. 捨邪

執者. 有二邪執. 所謂人執. 及與法執. 捨此二

義. 下文當說. 下化衆生竟在顧前也. 此下二

下      欄

句. 上弘佛道. 除彼二邊之疑. 得起決定之信.

信解大乘唯是一心. 故言起大乘正信也捨

前二執分別. 而得無分別智. 生如來家. 能紹

佛位. 故言佛種不斷故也. 如論說云. 佛法大

海. 信爲能入. 智慧能度. 故擧信智. 明弘佛

道. 偈首言爲. 下結云故者. 爲明二意故. 造此

論也. 歸敬述意竟. 此下第二正立論體. 在文

有三. 一者總標許說. 二者擧數開章. 三者依

章別解. 文處可見. 初中言有法者. 謂一心法.

若人能解此法. 必起廣大信根. 故言能起大

乘信根. 信根之相. 如題名說. 信根旣立. 卽入

佛道. 入佛道已. 得無窮寶. 如是大利. 依論

而得. 是故應說. 總標許說竟在於前. 說有五

分以下第二擧數開章. 有五分者. 是擧章數.

云何以下. 列其章名. 因緣分者. 非無所以. 而

造論端. 智者所爲. 先應須知故. 立義分者. 因

緣旣陳. 宜立正義. 若不略立. 不知宗要故. 解

釋分者. 立宗旣略. 次應廣辯. 若不開釋. 義理

越解故. 修行信心分者. 依釋起信. 必應進修.

有解無行. 不合論意故. 勸修利益分者. 雖示

修行信心法門. 薄善根者不肯造修. 故擧利

益. 勸必應修. 故言勸利益分也. 此下第三

依章別解卽爲五分. 初中有二. 先牒章名. 次

顯因緣. 顯因緣中. 有二問答. 一者直顯. 二者

遣疑. 初問可見. 答中有三. 總標. 別釋. 後還

總結. 第二別解. 八因緣中. 初一是總相因. 後

七是別相因. 初言總相. 有其二義. 一者凡

諸菩薩有所爲作. 每爲衆生離苦得樂. 非獨

在此造論因緣. 故曰總相. 二者此因雖望立

經數:一八四四

經名:起信論疏卷上

頁數:二○五

上      欄

義分文作緣. 然彼立義分. 總爲解釋分等作

本. 此因亦通爲彼作緣依是義故. 亦解總相.

言離一切苦者. 分段變易一切苦也. 究竟樂

者. 無上菩提大涅槃樂也. 非心世間者. 不望

後世人天富樂也. 名利恭敬者. 不心現在虛

僞之事也. 此下七種是不別因. 唯爲此論而

作因故. 望下七處作別緣故. 第二因者. 解釋

分內有三段中. 爲二段而作因緣. 謂顯示正

義. 對治邪執. 顯示正義之中說云. 依一心

法有二種門. 是二種門皆各總攝一切諸法.

當知卽是如來所說一切法門之根本義. 以

是一心二門之內. 無一法義而所不攝故. 故

言爲欲解釋如來根本之義也. 彼第二段對

治邪執者. 卽令衆生捨離人法二種謬執. 故

言爲令衆生正解不謬故也. 第三因者. 爲解

釋分內第三段文而作因緣. 彼文分別發趣

道相. 令利根者決定發心進趣大道. 堪任住

於不退位故. 故言爲令善根乃至不退信故.

第四因者. 爲下修行信心分初四種信心及

四修行之文而作因緣. 故言爲令修習信心

故也. 第五因者. 爲下第四修行未云. 復次若

人雖修信心. 以從先世來多有重惡業障以

下. 說除障法五行許文而作因緣. 故言爲示

方便消惡業障乃至出邪網故. 第六因者. 爲

彼云何修行止觀以下. 乃至止觀不具則無

能入菩提之道. 三紙許文而作因緣. 故言修

習止觀乃至心過故. 第七因者. 爲彼修行信

心分末云. 復次衆生初學是法以下. 勤生淨

土八行許文而作因緣. 故言爲示專念方便

中      欄

生於佛前等也. 第八因者. 爲彼第五勸修利

益分文而作因緣. 故言爲示利益勸修行故.

次言有如是等因緣所以造論者. 第三總結

也. 直顯因緣竟在於前. 此下遣疑. 有問有

答. 問中言經中具有此法者. 謂依前八因所

說之法. 如立義分所立法義. 乃至勸修分中

所示利益. 如是等諸法. 經中具說. 皆爲衆

生離苦得樂. 而今更造此論重說彼法者. 豈

非爲心名利等耶. 以之故言何須重說. 是擧

疑情而作問也. 答中有三. 略答. 廣釋. 第三略

結答. 答中言脩多羅中雖有此法者. 與彼問

辭也. 根行不等受解緣別者. 奪其疑情也. 經

論所說雖無別法. 而受解者根行不同. 或有

依經不須論者. 或有依論不須經者. 故爲彼

人必須造論. 答意如是. 次則廣顯. 於中有二.

先明佛在世時說聽俱勝. 後顯如來滅後根

緣參差. 初中言如來在世衆生利根者. 明

聽人勝. 能說之人色心業勝者. 顯說者勝. 圓

音一演者. 成說者勝. 異類等解者. 成聽人勝.

則不須論者. 結俱勝義. 此言圓音. 卽是一音.

一音圓音. 其義云何. 昔來諸師說者不同. 有

師說云. 諸佛唯是第一義身. 永絶萬像. 無形

無聲. 直隨機現無量色聲. 猶如空谷無聲. 隨

呼發響. 然則就佛言之. 無音是一. 約機論之.

衆音非一. 何意說言一音圓音者. 良由一時

一會異類等解. 隨其根性各得一音. 不聞餘

聲. 不亂不錯. 顯是音奇特. 故名一音. 音遍十

方. 隨機熟處無所不聞. 故名圓音. 非謂如

空遍滿無別韻曲. 如經言隨其類音普告衆

下      欄

生. 斯之謂也. 或有說者. 就佛言之. 實有色

聲. 其音圓滿. 無所不遍. 都無宮商之異. 何

有平上之殊. 無異曲故名爲一音. 無不遍故

說爲圓音. 但由是圓音作增上緣. 隨根差別

現衆多聲猶如滿月唯一圓形. 隨器差別而

現多影. 當知此中道理亦爾. 如經言. 佛以一

音演說法. 衆生隨類各得解故. 或有說者. 如

來實有衆多音聲. 一切衆生所有言音. [&FFFF]#非

如來法輪聲攝. 但此佛音無障無□. 一卽一

切. 一切卽一. 一切卽一. 故名一音. 一卽一切.

故名圓音. 如華嚴經言. 一切衆生語言法. 一

言演說盡無餘. 悉欲解了淨密音. 菩薩因是

初發心故. 又此佛音不可思議. 不但一音言

卽一切音. 亦於諸法無不等遍. 今且略擧六

雙. 顯其等遍之相. 一者等於一切衆生及一

切法. 二者等於十方諸刹及三世諸劫. 三者

等於一切應身如來及一切化身諸佛. 四者

等於一切法界及虛空界. 五者等於無□相

入界及無量出生界. 六者等於一切行界及

寂靜涅槃界. 此義如華嚴經三種無□中說.

隨一一聲等此六雙. 而其音韻□不雜亂. 若

音於此六雙有所不遍. 則音非圓. 若由等遍

失其音曲. 則圓非音. 然今不壞曲而等遍. 不

動遍而中差韻. 由是道理. 方成圓音. 此非心識

思量所測. 以是法身自在義故. 一音之義略

說如是. 且止餘論. 還釋本文. 此下第二明

佛滅後根行參差. 於中別出四種根性. 初二

依經而得解者後二依論方取解者. 初中言

能以自力廣聞而取解者者. 依廣經聞得解

經數:一八四四

經名:起信論疏卷上

頁數:二○六

上      欄

佛意. 而不須論. 故言自力也. 第二中言亦以

自力少聞而多解者者. 未必廣聞諸經文言.

而能深解諸經意致. 亦不須論. 故言自力. 第

三中言無自心力者. 直依佛經則不能解. 故

言無力. 因於智度瑜伽等論. 方解佛經所說

意趣. 故言因於廣論得解者. 第四中言復以

廣論文多爲煩者. 雖是利根而不忍繁. 此人

唯依文約義□之論. 深解佛經所說之旨. 故

言心樂總持少文而攝多義能取解者. 此四

中. 前三非今所爲. 今所爲者在第四人也. 如

是以下. 第三結答. 言如是者. 通擧前四種人.

此論以下. 別對第四之人. 結明必應須造論

意. 今此論者. 文唯一卷. 其普攝一切經意. 故

言總攝如來廣大深法無邊義故. 彼第四品

樂總持類. 要依此論乃得悟道. 以之故言應

說此論也. 此下第二說立義分. 文中有二. 一

者結前起後. 摩訶以下. 第二正說. 立二章門.

謂法與義. 法者是大乘之法體. 義者是大乘

之名義. 初立法者. 起下釋中初釋法體之文.

次立義者. 起下復次眞如自體相者以下釋

義文也. 初立法中亦有二立. 一者就體總立.

起下釋中初總釋文. 二者依門別立. 起下言

眞如者以下別釋文也. 初中所言法者謂衆

生心者. 自體名法. 今大乘中一切諸法皆無

別體. 唯用一心爲其自體. 故言法者謂衆生

心也. 言是心卽攝一切者. 顯大乘法異小乘

法. 良由是心通攝諸法. 諸法自體唯是一心.

不同小乘一切諸法各有自體. 故說一心爲

大乘法也. 何以故下. 依門別立. 此一文內含

中      欄

其二義. 望上釋總義. 望下立別門. 然心法是

一. 大乘義廣. 以何義故. 直依是心顯大乘義.

故言何以故. 下釋意云. 心法雖一. 而有二門.

眞如門中有大乘體. 生滅門中有體相用. 大

乘之義[&FFFF]#過是三. 依一心顯大乘義也. 言是

心眞如者. 總擧眞如門. 起下卽是一法界以

下文也. 次言相者. 是眞如相. 起下復次眞如

者依言說分別有二種以下文也. 言是心生

滅者. 總擧生滅門. 起下依如衣藏故有生滅

心以下文. 言因緣者. 是生滅因緣. 起下復次

生滅因緣以下文也. 次言相者. 是生滅相. 起

下復次生滅者以下文也. 言能示摩訶衍自

體者.  卽是生滅門內之本覺心. 生滅之體. 生

滅之因. 是故在於生滅門內. 然眞如門中直

言大乘體. 生滅門中乃云自體者. 有深所以.

至下釋中. 其義自顯也. 言相用者含有二義.

一者能示如來藏中無量性功德相. 卽是相

大乘. 又示如來藏不思議業用. 卽是用大義

也. 二者眞如所作染相名相. 眞如所起淨用

名用. 如下文言眞如淨法實無於染. 但以無

明而熏習故則有染相. 無明染法本無淨1用.

但以眞如而熏習故則有淨用也. 立法章門

竟在於前. 此下第二立義章門. 於中亦二. 初

明大義次顯乘義. 此亦起下釋中之文. 至彼

文處. 更相屬當. 大義中體大者在眞如門. 相

用二大在生滅門. 生滅門內亦有自體. 但以

體從相. 故不別說也. 言如來藏具足無量性

功德者. 二種藏內. 不空如來藏. 二種藏中. 能

攝如來藏. 性功德義及用大義. 至下釋中當

下      欄

廣分別. 乘義中有二句. 一切諸佛本所乘故

者. 立果望因以釋乘義也. 一切菩薩皆乘此

法到如來地故者. 據因望果以釋乘義也. 解

釋分中. 在文亦二. 一者結前起後. 二者正釋.

正釋中有三. 一者擧數總標. 二者依數開章.

三者依章別解. 開章中. 言顯示正義者. 正釋

立義分中所立也. 對治邪執. 發趣道相者. 是

明離邪就正門也. 別解之中. 卽有三章. 初

釋顯示正義分中. 大分有二. 初正釋義. 2示

後入門. 正釋之中. 依上有二. 初釋法章門. 後

釋義章門. 初中亦二. 一者總釋. 釋上總立. 二

者別解. 解上別立. 初中言依一心法有二種

門者. 如經本言. 寂滅者名爲一心. 一心者

名如來藏. 此言心眞如門者. 卽釋彼經寂滅

者名爲一心也. 心生滅門者. 是釋經中一心

者名如來藏也. 所以然者. 以一切3法無滅.

本來寂靜. 唯是一心. 如是名爲心眞如門. 故

言寂滅者名爲一心. 又此一心體4有本覺. 門

隨無明動作生滅. 故於此門如來之性隱而

不顯. 名如來藏. 如經言如來藏者是善不

善因. 能遍興造一切趣生. 譬如伎兒變現

諸趣. 如是等在生滅門. 故言一心者名

如來藏. 是顯一心之生滅門. 如下文言. 心

生滅者. 依如來藏故有生滅心. 乃至此識

有二種義. 一者覺義. 二者不覺義. 當知非但

取生滅心爲生滅門. 通取生滅自體及生滅

相. 皆在生滅門內義也. 二門如是. 何爲一

心. 謂染淨諸法其性無二. 眞妄二門不得有

異. 故名爲一. 此無二處. 諸法中實. 不同虛

經數:一八四四

經名:起信論疏卷上

頁數:二○七

上      欄

空. 性自神解. 故名爲心. 然旣無有二. 何得有

一. 一無所有. 就誰曰心. 如是道理. 離言絶

慮. 不知何以目之. 强號爲一心也. 言是二種

門皆各總攝一切法者. 釋上立中是心卽攝

一切世間出世間法. 上直明心攝一切法. 今

此釋中顯其二門皆各總攝. 言以是二門不

相離故者. 是釋二門各總攝義. 欲明眞如門

者染淨通相. 通相之外無別染淨. 故得總攝

染淨諸法. 生滅門者別顯染淨. 染淨之法無

所不該. 故亦總攝一切諸法. 通別雖殊. 齊無

所遣. 故言二門不相離也. 總釋義竟. 心眞如

者以下釋上別立. 別釋二門. 卽爲二分. 眞如

門中. 亦有二意. 初釋眞如. 後釋如相. 又復初

是總釋. 後是別解. 又初文明不可說. 顯理絶

言. 後文明可得說. 顯不絶言. 問. 理實而言.

爲絶爲不絶若不絶言者. 正體離言. 卽通於

理. 若實絶言. 後智帶言. 卽倒於理. 又若不

絶. 則初段論文斯爲漫語. 若實絶言. 則後段

論文徒爲虛設. 如說虛空爲金銀等. 解云. 是

故當知. 理非絶言. 非不絶言. 以是義故. 理亦

絶言. 亦不言絶. 是則彼難無所不審. 且止傍

論. 還釋本文. 初文有三. 一者略標. 二者廣

釋. 其第三者往復除疑. 略標中言卽是一法

界者. 是擧眞如門所依之體. 一心卽是一法

界故. 此一法界通攝二門. 而今不取別相

之門. 於中但取餘相法門. 然於總相有四品

中. 說三無性所顯眞如. 故言大總相. 軌生眞

解. 故名爲法. 通入涅槃. 故名爲門. 如一法界

擧體作生滅門. 如是擧體爲眞如門. 爲顯是

中      欄

義. 故言體也. 此下廣釋. 於中有二. 一者顯眞

如體. 二者釋眞如名. 初中有三. 一者當眞

實性以顯眞如. 二者對分別性而明眞如絶

相. 三者就依他性以顯眞如離言. 初中言心

性者. 約眞如門論其心性. 心性平等. 遠離三

際. 故言心性不生不滅也. 第二中有二句. 初

言一切諸法唯依妄念而有差別者. 是擧遍

計所執之相. 次言若離心念卽無一切境界

相者. 對所執相顯無相性. 猶如空華. 唯依眼

病而有華相. 若離眼病. 卽無華相. 唯有空性.

當知此中道理亦爾. 第三中有三句. 先約依

他性法以明離言絶慮. 次依離絶之義以顯

平等眞如. 後釋平等離絶所以. 初中言是故

一切法者. 謂從緣生依他起法. 離言說相者.

非如音聲之所說故. 離名字相者. 非如名句

之所詮故. 離心緣相者. 名言分別所不能緣

故. 如虛空中鳥[&FFFF]#差別. 謂隨鳥形空相顯現.

顯現之相實有差別. 而離可見之相差別. 依

他起法當知亦爾. 隨諸熏習差別顯現. 而離

可言之性差別. 旣離可言可緣差別. 卽是平

等眞如道理. 故言畢竟平等. 乃至故名眞如.

此是第二顯眞如平等. 以一切下. 釋其所以.

所以眞如平等離言者. 以諸言說唯是假名.

故於實性不得不絶. 又彼言說但隨妄今. 故

於眞智不可不離. 由是道理故說離絶. 故言

乃至不可得故. 顯體文竟. 此下釋名於中亦

三. 初標立名之意. 所謂因言遣言. 猶如以

聲止聲也. 次正釋名. 此眞如體無有可遣者.

非以眞體遣俗法故. 以一切法悉皆眞故者.

下      欄

依他性一切諸法. 離假言說. 故悉是眞. 悉是

眞者. 不壞差別卽是平等. 是平等故. 無別可

立. 故言一切皆同如故. 當知以下. 第三結

名. 直顯眞如竟在於前. 問曰以下往復疑問

中. 言云何隨順者. 是問方便. 而能得入者.

是問正觀. 答中次第答此二問. 初中言雖說

雖念者. 明法非無. 以離惡取空見故. 無有能

說可說等者. 顯法非有. 離執著有見故. 能如

是知. 順中道觀. 故名隨順. 第二中言離於念

者. 離分別念. 名得入者. 顯入觀智也. 復次以

下第二明眞如相. 在文有三. 一者擧數總標.

二者依數開章. 三者依章別解. 別解中卽有

二. 先明空中. 卽有三句. 略明. 廣釋. 第三總

結. 初中言一切染法不相應者. 能所分別不

相應故. 離一切法差別相者. 離所取相故. 以

無虛妄心念故者. 離能取見故. 卽以離義而

釋空也. 黃釋之中. 明絶四句. 四句雖多. 其要

有二. 謂有無等及一異等. 以此二四句攝諸

妄執. 故對此二以顯眞空. 如廣百論云. 復次

爲顯世間所執諸法皆非眞實. 及顯外道所

執不同. 故說頌曰. 有非有俱非. 一非一雙泯.

隨次應配屬. 智者達非眞. 釋曰. 一切世間色

等句義. 言說所表. 心慧所知. 情執不同. 略有

四種. 謂有. 非有. 俱許. 俱非. 隨次如應配四

邪執. 謂一. 非一. 雙許. 雙非. 數論外道執有

等性與諸法一. 卽當有句. 此執非眞. 所以者

何. 若靑等色與色性一. 應如色性其體皆同.

五樂等聲與聲性一. 應如聲性其體皆同. 眼

等諸根與根性一. 應如根性其體皆同. 應一

經數:一八四四

經名:起信論疏卷上

頁數:二○八

上      欄

一根取一切境. 應一一境對一切根. 又一切

法與有性一. 應如有性其體皆同也. 勝論外

道說有等性與諸法非一. 當非有句. 此亦非

眞. 所以者何. 若靑等色與色性異. 應如聲

等非眼所行. 聲等亦爾. 又一切法異有性者.

應如[&FFFF]#角其體本無. 乃至廣破. 無□外道執

有等性與彼諸法亦一亦異. 當於亦有亦非

有句. 此亦非眞. 所以者何. 若有性等與色等

一. 同數論過. 與色等異. 同勝論失. 一異二種

性相相違. 而言體同. 理不成立. 一應非一. 以

卽異故如異. 異應非異. 以卽一故如一. 乃至

廣破. 邪命外道執有性等與彼諸法非一非

異. 當於非有非非有句. 此亦非眞. 所以者

何. 汝此所說非一異者. 爲俱是遮. 爲偏有表.

若偏有表. 應不雙非若俱是遮應無所執. 有

遮有表. 理互相違. 無遮無表. 言成戱論. 乃至

廣破. 如是世間起四種謗. 謂有. 非有. 雙許.

雙非. 如次增益. 損減. 相違. 戱論. 是故世間

所執非實. 今此文中. 非有相. 是遣初句. 非無

相者. 遣第二句. 非非有相非非無相者. 遣第

四句. 非有無俱者. 遣第三句. 二句前後. 隨論

者意. 皆有道理. 不相傷也. 一異四句. 準釋可

知. 乃至以下. 第三總結. 於中二句. 從此以

下. 乃至曰爲空. 是順結也. 若離以下. 是反結

也. 釋不空中. 亦有三句. 初牒空門. 謂言已

顯法體空無妄故. 次顯不空. 卽是眞心乃至

則名不空故. 亦無有相以下. 第三明空不空

無二差別. 雖曰不空. 而無有相. 是故不空不

異於空. 以離分別所緣境界. 唯無分別所證

中      欄

相應故也. 此下第二釋生滅門. 於中有二. 初

正廣釋復次有四種熏習以下. 因言重顯. 初

中有三. 一者釋上立義分中是心生滅. 二者

復次生滅因緣以下. 釋上生滅因緣. 三者復

次生滅相以下. 釋上生滅相. 初中有二. 一者

就體總明. 二者依義別解. 初中三句. 一者標

體. 二者辯相. 三者立名. 初中言依如來藏故

有生滅心者. 自性淸淨心. 名爲如來藏. 因無

明風動作生滅. 故說生滅依如來藏. 如四卷

經言. 如來藏爲無始惡習所熏. 名爲識藏. 又

言刹那者名爲識藏故. 所謂以下. 第二辯相.

不生不滅者. 是上如來藏. 不生滅心動作生

滅. 不相捨離. 名與和合. 如下文言. 如大海水

因風波動. 水相風相不相捨離. 乃至廣說. 此

中水之動是風相. 動之濕是水相. 水擧體勤.

故水不離風相. 無動非濕. 故動不離水相. 心

亦如是. 不生滅心擧體動. 故心不離生滅相.

生滅之相[&FFFF]#非神解. 故生滅不離心相. 如是

不相離. 故名與和合. 此是不生滅心與生滅

和合. 非謂生滅與不生滅和合也. 非一非異

者. 不生滅心擧體而動. 故心與生滅非異. 而

□不失不生滅性. 故生滅與心非一. 又若是

一者. 生滅識相滅盡之時. 心神之體亦應隨

滅. 墮於斷邊. 若是異者. 依無明風熏動之時.

靜心之體不應隨緣. 卽墮常邊. 離此二邊. 故

非一非異. 如四卷經云. 譬如泥團微塵. 非

異非不異. 金莊嚴具亦如是. 若泥團微塵異

者. 非彼所成. 而實彼成. 是故非異. 若不異

者. 泥團微塵應無差別. 如是轉識藏識眞相

下      欄

若異者. 藏識非因若不異者. 轉識滅藏識亦

應滅. 而自眞相實不滅. 是故非自相識滅.

但業相滅. 今此論主正釋彼文. 故言非一非

異此中業識者. 因無明力不覺心動. 故名業

識. 又依動心轉成能見. 故名轉識. 此二皆

在梨耶識位. 如十卷經言. 如來藏卽阿梨耶

識. 共七識生. 西轉滅相. 故知轉相在梨耶識.

自眞相者. 十卷經云中眞名自相. 本覺之心.

不[&FFFF]#妄緣. 性自神解名自眞相. 是約不一義

門說也. 又隨無明風作生滅時. 神解之性與

本不異. 故亦得名爲自眞相. 是依不異義門

說也. 於中妄悉. 如別記說也. 第三立名. 名爲

阿梨耶識者. 不生滅與生滅和合. 非一非異.

故總名爲阿梨耶識□名釋義. 是如楞伽宗

要中說就體總明竟在於前. 此下第二依義

別解. 此中有三. 一開義總標. 略明功能. 二依

義別釋. 廣顯體相. 三明同異. 初中言此識有

二種義能攝一切法生一切法者. 能攝之義

如前廣說. 然上說二門各攝一切. 今此明一

識含有二義. 故此一識能攝一切. 不言二義

各攝一切. 以此二義唯在生滅門內說故. 如

是二義不能各攝一切法故. 又上二門但說

攝義. 以眞如門無能生義故. 今於此識亦說

生義. 生滅門中有能生義故. 此義云何. 由不

覺義熏本覺故生諸染法. 又由本覺熏不覺

故生諸淨法. 依此二義通生一切. 故言識有

二義生一切法. 此文卽起下有四種熏習以

下文也. 當知一心義寬. 總攝二門. 此識義

狹. 在生滅門. 此識二義旣在一門. 故知門寬

經數:一八四四

經名:起信論疏卷上

頁數:二○九

上      欄

而義狹也. 引經釋義如別記也. 第二廣中有

三. 初言云何爲二者. 問數發起. 次言覺義

不覺義者. 依數列名. 所言以下. 第三別解. 先

釋覺義. 後解不覺. 覺中有二. 先略. 後廣. 略

中亦二. 先本. 後始. 明本覺中. 亦有二句. 先

明本覺體. 後釋本覺義. 初中言心體離念者.

謂離妄念. 顯無不覺也. 等虛空界者非唯無

闇. 有慧光明遍照法界平等無二. 如下文云.

有大智慧光明義故. 遍照法界義故. 何以故

下. 第二釋義. 是對始覺釋本覺義. 明本覺竟.

次釋始覺. 於中有二. 先顯亦對本覺不覺起

義. 後對不覺釋始覺義. 此中大意. 欲明始覺

待於不覺. 不覺待於本覺. 本覺待於始覺. 旣

互相待. 則無自性. 無自性者. 則非有覺. 非有

覺者. 由互相 待. 相待而成. 則非無覺. 非無覺

故. 說名爲覺. 非有自性名爲覺也. 略明二

覺竟在於前. 此下第二廣釋二覺. 於中先釋

始覺. 後廣本覺. 初中有三. 一者總標滿不滿

義. 二者別解始覺差別. 三者總明不異本覺.

總標中言覺心源故名究竟覺者. 在於佛地.

不覺心源故非究竟覺者. 金剛已還也. 次別

解中. 約四相說. 此中先明四相. 然後消文.

問. 此中四相. 爲當同時. 爲是前後. 此何所

疑. 若同時那. 論說四相覺時差別. 若前後那.

下言四相俱時而有. 或有說者. 此依薩婆多

宗四相. 四體同時. 四用前後. 用前後故. 覺時

差別. 體同時故. 名俱時而有. 或有說者. 是依

成實前後四相. 而言俱時而有者. 以本覺望

四相. 則無四相前後差別. 故言俱時而有. 皆

中      欄

無自立. 或有說者. 此是大乘□密四相. 覺四

相時. 前後淺深. 所覺四相. 俱時而有. 是義云

何. 夫心性本來離生滅相. 而有無明迷自心

性. 由違心性離於寂靜. 故能生起動念四相.

四相無明和合力故. 能令心體生住異滅. 如

似小乘論議之中. 心在未來未逕生滅. 而由

業力引於四相. 能令心法生住異滅. 大乘四

相當知亦爾. 如經言. 卽此法身. 爲諸煩惱之

所漂動. 往來生死. 名爲衆生. 此論下文云

自性淸淨心因無明風動. 正謂此也. 總說雖

然. 於中分別者. 四相之內各有差別. 謂生三.

住四. 異六. 滅七. 生相三者. 一名業相. 謂由

無明不覺念動. 雖有起滅. 見相未分. 猶如未

來生相將至正用之時. 二者轉相. 謂依動念

轉成能見. 如未來生至正用時. 三者現相.

謂依能見現於境相. 如未來生至現在時. 無

明與此三相和合. 動一心體隨轉至現. 猶如

小乘未來藏心. 隨其生相轉至現在. 今大乘

中如來藏心隨生至現. 義亦如是. 此三皆是

阿梨耶識位所有差別. 於中委悉. 下文當說.

是名甚深三種生相. 住相四者. 由此無明與

生和合. 迷所生心無我我所. 故能生起四種

住相. 所謂我癡我見我愛我慢. 如是四種依

生相起能相心體. 令至住位內緣而住. 故名

住相. 此四皆在第七識位. 異相六者. 無明與

彼住相和合. 不覺所計我我所空. 由是能起

六種異相. 所謂貪瞋癡慢疑見. 如新論云. 煩

惱自性唯有六種. 此之謂也. 無明與此六種

和合. 能相住心令至異位外向攀緣. 故名異

下      欄

相. 此六在於生起識位. 滅相七者. 無明與此

異相和合. 不覺外塵違順性離. 由此發起七

種滅相. 所謂身口七支惡業. 如是惡業. 能

滅異心令墮惡趣. 故名滅相. 猶如小乘滅相.

滅現在心. 令入過去. 大乘滅相當知亦爾. 由

是義故. 四相生起. 一心流轉. 一切皆因根本

無明. 如經言無明住地其力最大. 此論云當

知無明力能生一切染法也. 又所相之心. 一

心而來. 能相之相. 無明所起. 所起之相. 隨其

所至. 其用有差別. 取塵別相. 名爲數法. 良由

其根本無明違平等性故也. 其所相心. 隨所

至處. 每作總主. 了塵通相. 說名心王. 由其本

一心是諸法之總源故也. 如中邊論云. 唯塵

智名心. 差別名心法. 長行釋云. 若了塵通相

名心. 取塵別相名爲心法. 瑜伽論中亦同是

說. 以是義故. 諸外道等多心王計爲宰主

作者受者. 由不能知其無自性隨緣流轉故

也. 總此四相名爲一念. 約此一念四相. 以

明四位階降. 欲明本依無明不覺之力. 起生

相等種種夢念. 動其心源. 轉至滅相. 長眠三

界. 流轉六趣. 今因本覺不思議熏. 起厭樂

心. 漸向本源. 始息滅相乃至生相. 朗然大悟.

覺了自心本無所動. 今無所靜. 本來平等. 住

一如床. 如經所說夢度河喩. 此中應廣說大

意如是. 次消其文. 約於四相以別四位. 四位

之中各有四義. 一能覺人. 二所覺相. 三覺利

益. 四覺分齊. 初位中言如凡夫人者. 是能覺

人位在十信也. 覺知前念起惡者. 顯所覺相.

未入十信之前. 具起七支惡業. 今入信位. 能

經數:一八四四

經名:起信論疏卷上

頁數:二一○

上      欄

知七支實爲不善. 故言覺知前念起惡. 此明

覺於滅相義也. 能止後念令不起者. 是覺利

益. 前由不覺. 起七支惡念. 今旣覺故. 能止滅

相也. 言雖復名覺卽是不覺者. 明覺分齊. 雖

知滅相實是不善. 而猶未覺滅相是夢也. 第

二位中言如二乘觀智初發意菩薩等者. 十

解以上三賢菩薩. 十解初心. 名發心住. 擧此

初人. 兼取後位. 故言初發意菩薩等. 是明

能覺人也. 覺於念異者. 明所覺相. 如前所

說六種異相. 分別內外計我我所. 此三乘

人了知無我. 以之故言覺於念異. 欲明所相

心體無明所眠. 夢於異相. 起諸煩惱. 而1今

與智慧相應. 從異相夢而得微覺也. 念無異

相者. 是覺利益. 旣能覺於異相之夢. 故彼六

種異相永滅. 以之故言念無異相也. 捨[&FFFF]#分

別執著相故名相似覺者. 是覺分齊. 分別違

順起貪瞋等. 是名[&FFFF]#分別執著相. 雖捨如是

[&FFFF]#執著想. 而猶未得無分別覺. 故名相似覺

也. 第三位中法身菩薩等者. 初地以上十地

菩薩. 是能覺人也. 覺於念住者. 住相之中. 雖

不能計心外有塵. 而執人法內緣而住. 法身

菩薩通達二空. 欲明所相心體前覺異相. 而

猶眠於住相之夢. 今與無分別智相應. 從住

相夢而得覺悟. 故言覺於念住. 是所覺相也.

念無住相者. 四種住相滅而不起. 是覺利益

也. 以離分別[&FFFF]#念相者. 人我執. 名分別簡前

異相之[&FFFF]#分別. 故不名[&FFFF]#. 法我執. 名爲[&FFFF]#念.

異後生相之微細念. 故名[&FFFF]#念. 雖復已得無

分別覺而猶眠於生相之夢. 故名隨分覺. 是

中      欄

覺分齊也. 第四位中如菩薩盡地者. 謂無垢

地. 此是總擧. 下之二句. 別明二道. 滿足方便

者. 是方便道. 一念相應者. 是無間道. 如對法

論云. 究竟道者. 謂金剛喩定. 此有二種. 謂方

便道攝. 無間道攝. 是明能覺人也. 覺心初起

者. 是明所覺相. 心初起者. 依無明有生相.

2相心體令動念. 今乃證知離本覺無不覺. 卽

動念是靜心. 故言覺心初起. 如迷方時謂東

爲西. 悟時乃知西卽是東. 當知此中覺義亦

爾也. 心無初相者. 是明覺利益. 本由不覺. 有

心元起. 今旣覺故. 心無所起. 故言心無初相.

前三位中雖有所離. 而其動念猶起未盡. 故

言念無住相等. 今究竟位. 動念都盡. 唯一

心在. 故言心無初相也. 遠離以下. 明覺分齊.

於中二句. 初正明覺分齊. 是故以下. 引經證

成. 業相動念. 念中最細. 名微細念. 此相都

盡. 永無所餘. 故言遠離. 遠離之時. 正在佛

地. 前來三位. 未至心源. 生相未盡. 心猶無

常. 今至此位. 無明永盡. 歸一心源. 更無起

動. 故言得見心性. 心卽常住. 更無所進. 名究

竟覺. 又復未至心源. 夢念未盡. 欲滅此動. 望

到彼岸. 而今旣見心性. 夢想都盡. 覺知自心

本無流轉. 今無靜息. 常自一心. 住一如床故

言得見心性. 心卽常住. 如是始覺不異本覺.

由是道理名究竟覺. 此是正明覺分齊也. 引

證中. 言能觀無念者則爲向佛智故者. 在因

地時. 雖未離念. 而能觀於無念道理. 說此能

觀爲向佛地. 以是證知佛地無念. 此是擧因

而證果也. 若引通說因果文證者. 金鼓經言.

下      欄

依諸伏道起事心滅. 依法斷道依根本心滅.

依勝道根本心盡. 此言諸伏道者. 謂三十

心. 起事心滅者. 猶此論中捨[&FFFF]#分別執著想.

卽是異相滅也. 法斷道者. 在法身位. 依根

本心滅者. 猶此中說捨分別[&FFFF]#念相. 卽是住

相滅也. 勝拔道者. 金剛喩定. 根本心盡者. 猶

此中說遠離微細念. 是謂生相盡也. 上來別

明始覺差別. 又心起者以下. 第三總明始覺

不異本覺. 此中有二. 一者重明究竟覺相. 二

者正明不異本覺. 初中有三. 一者直顯究竟

相. 二者擧非覺顯是覺. 三者對境廣顯智滿.

初中言又心起者者. 牒上覺心初起之言. 非

謂覺時知有初相. 故言無有初相可知. 而說

覺心初起相者. 如覺方時知西是東. 如是如

來覺心之時. 知初動相卽本來靜. 是故說言

卽謂無念也. 是故以下. 擧非顯是. 如前所說

無念是覺. 是故有念不得名覺. 是卽金剛心

以還一切衆生未離無始無明之念. 依是義

故不得名覺. 然前對四相之夢差別. 故說漸

覺. 今約無明之眠無異. 故說不覺. 如仁王經

言. 始從伏忍至頂三昧照第一義諦. 不名爲

見. 所謂見者. 是薩婆若故. 若得以下. 對境顯

智. 若至心原得於無念. 卽能遍知一切衆生

一心動轉四相差別. 故言卽知心相生住異

滅. 次言以無念等故者. 釋成上義. 此中有

疑云. 佛得無念. 衆生有念有無隔別. 云何無

念能知有念作如是疑故遣之云. 衆生有念

本來無念. 得無念與彼平等. 故言以無念等

故. 是明旣得平等無念. 故能遍知諸念四相